《送张巨山》
宋代·李处权

士为知已用，亦为知已死。嘉哉孔文举，特达惟荐祢。

寥寥千载孔，此事今已矣。俯仰常有怀，邂逅过愿始。

襄阳紫微公，操行见所履。字如入草蛇，诗继馀霞绮。

家声凤凰池，盍在金门里。三年民父母，政事粲可纪。

倦游丐閒归，解绂如脱屣。东山宁久卧，行为苍生起。

要观补衮功，左右圣天子。小人不更事，岂解令公喜。

平生万卷书，不直一杯水。颓然衰病馀，所存今复几。

与世竟悠悠，逢人但唯唯。从公文字饮，德言方在耳。

胡为舍我去，衣袖不可禠。离合亦偶然，世事皆如此。

声出已复吞，相顾泪如洗。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡孔曾领三衢。卒年七十余。有《崧庵集》。